**פרוטוקול ישיבת ועדת בטיחות מ- 8.12.2019**

השתתפו: פרופ' אילנה לוטן-יו"ר ועדת בטיחות

מיכל גלבוע - ראש מנהל הפקולטה

רחמים הדר - מנהל יחידת הבטיחות

ד"ר מנחם גנוט – ממונה בטיחות כימית

ד"ר אסתי מייקל - ממונה בטיחות ביולוגית

ד"ר ענת אור לרנר – ביה"ס לרפואת שיניים

ד"ר מיקי הרלב – מנהל המרכז הויטרינרי

חנה זיו - מכון גולדשלאגר לחקר העין, ביה"ח שיבא, תל השומר

ד"ר דפנה זינגר להט - החוג לפיזיולוגיה ופרמקולוגיה

ד"ר מיכל טלר - מכון פלזנשטיין, ביה"ח בלינסון

יוסי לוי – סגן ראש מינהל ללוגיסטיקה ומשק

אלי יוסף - מנהל בית, ביה"ס לרפואת שיניים

ד"ר גלית לב-מאור - החוג לגנטיקה מולקולרית של האדם ולביוכימיה

ד"ר גלעד מס - מנהל היח' לציוד בין מחלקתי

ד"ר אריאלה מתתיהו - החוג למיקרוביולוגיה ואימונולוגיה קלינית

ד"ר נילי נפתלי שני - מכון לחקר הלב, ביה"ח שיבא, תל השומר

ד"ר לאה צפורן - החוג לביולוגיה תאית והתפחותית

ד"ר דבי רפפורט - ממונה בטיחות רפואה

לא השתתפו: ראובן בזרוב – מנהל בית, ביה"ס למקצועות הבריאות

יורם ג'ורג' – מנהל גוש, הפקולטה לרפואה

ד"ר אלה היימן - החוג לאנטומיה ואנתרופולוגיה

ארז מגידיש – ממונה בטיחות אוניברסיטאי

ד"ר מיכאל מיליאבסקי - החוג לפתולוגיה

1. **דיווח של ד"ר אלי גלעדי על תקלת חשמל:**

השבוע חשמלאים עבדו במעבדה חדשה של ד"ר אורי בן דוד, הם הפכו פאזות והדבר גרם לתקלה בהוד במעבדה שלו. ההוד לא עבד, סטודנטית בהריון עבדה עליו ונחשפה לכלורופורם.

בפקולטה יש בעיה לגבי ספקים ואנשי מקצוע שמגיעים לחוגים השונים במסגרת עבודןת באחריות אגף התחזוקה.

רחמים מציע לתת הנחיה שאנשי מקצוע לא יכנסו לפקולטה ללא תיאום מראש.

יוסי לוי מבקש שהתאום יהיה מול אגף תחזוקה, עם אריה דבוש.

1. **מעקב החלטות מפרוטוקול הישיבה הקודמת:**
2. לגבי תאונת סטודנטית במעבדה שה- PI אינו חבר סגל וד"ר מיכל טלר ביקשה לברר למי יש לדווח במקרים כאלה.

מיכל נפגשה עם תמר רז דבידוב הממונה על הביטוח באוניברסיטה. תברר מה הייתה תשובתה ונעדכן במייל את חברי הוועדה.

1. הפצת נוהל פורשים – נוהל פינוי מעבדה לסגל שפרש לגמלאות שנכתב ע"י ועדת הבטיחות לא נמצא תיעוד שלו ולכן תתקיים פגישה מצומצמת של חברי הוועדה שיכתבו אותו שוב.
2. פינוי פסולת ציטוטוקסית: ד"ר מיכל טלר ציינה כי במכון פלזנשטיין מפנים פסולת כימית פעם בחצי שנה והייתה אמורה ליצור קשר עם ד"ר מנחם גנוט בנושא זה. תיצור איתו קשר בהקדם.
3. **דיווח לגבי Matching:** פרופ' אילנה לוטן עדכנה כי נבקש תקציב לקניית 15 משטפות עיניים וארונות לחומרים קורוזיביים לכל המעבדות.
4. **אירוע בטיחות שארע בפקולטה ב- 27.10.19:**
5. פרופ' אילנה לוטן הסבירה על התארגנות הפקולטה לקיים בכל המעבדות פינוי ודילול חומרים, עפ"י קריטריונים לפינוי שיתקבלו מד"ר מנחם גנוט ולאחר מכן, הפקולטה מבקשת שנציגי יח' הבטיחות יבצעו ביקורת במעבדות.

ד"ר מנחם גנוט ציין כי לא ניתן לעשות ביקורת בכל מעבדה אלא בדיקה מדגמית. האחריות היא של החוקר הראשי.

החלטה: לאחר פינוי החומרים במעבדות, יח' הבטיחות תבצע בקרה מדגמית.

1. **התנהגות ואחריות בשעת חירום של נאמני הבטיחות:**

* **נוהל פינוי בניין:** הנוהל יעבור עדכון ע"י יוסי לוי וד"ר דבי רפפורט. אחכ' יועבר לאישור יח' הבטיחות.
* **נאמני בטיחות:** בשעת חירום לנאמני הבטיחות יש אחריות על פינוי, העברת הודעות וכו'.

פרופ' לוטן מציעה שלכל נאמן/ת בטיחות תהיה רשימת טלפונים ניידים של אנשי קשר בקומות עליהם אחראים כך שבמקרה חירום, יוכלו להעביר הודעות לכולם.

בנוסף, עליהם להכיר את הקומות עליהם אחראים מבחינת מיקום מטפי כיבוי אש, מסיכות אב"כ, ארונות חירום וכו'. בנוסף חשוב שהנאמנים יעברו הדרכת ריענון על ידי יח' הבטיחות שתערך בחודש מאי 2020.

רחמים הדר אמר כי הוא בודק אפשרות לעשות תרגיל פינוי מקומי לקומה אחת או יותר.

בנוסף, יתקיים מפגש הדרכה למנהלי מעבדות בו תובהר להם אחריותם המשפטית.

ד"ר דפנה זינגר להט חושבת שזו לא אחריות של נאמני הבטיחות. הם עושים עבודה בהתנדבות ולא מקבלים שכר. חושבת שמנהלי המעבדות גם צריכים לעבור את הקורס.

מיכל גלבוע מציינת כי מצופה מנאמני הבטיחות לעזור בשעת חירום, להכיר את השטח, לסייע בפינוי, בהעברת הודעות וכו'.

ד"ר דבי רפפורט מציעה שהיא תעשה הדרכה וסיור לנאמני הבטיחות בקומות.

יוסי לוי מציע לכנס את כל נאמני הבטיחות ולהסביר להם על תפקידם ואחריותם.

* **מערכת כריזה:** המערכת תוקנה ונבדקה. צוין כי בזמן שהפקולטה הומה אדם ויש רעש, המערכת לא נשמעת בכל מקום.

1. **דיווח של ד"ר דבי רפפורט:**
2. **ארונות חירום** – בכל קומה יש 2 ארונות:
3. ארון ציוד הכולל מסיכות אב"כ, פנסים, סרטים, כפפות וכו'.
4. ארון חירום כימיקלי וביולוגי, מול המעלית בכל קומה.

בקומות: 0, 7, 9 אין כרגע ארונות חירום. הם הוזמנו ויוכנו בקרוב.

1. **פסולת רדיואקטיבית** – החביות פונו אך בטעות לא פונה 5 חביות והם יפונו עד סוף 2019.
2. ארונות עץ – פרופ' קרן אברהם בדקה אפשרות להחליף את ארונות המתכת במסדרונות לארונות עץ.

ד"ר מנחם גנוט אמר שכיבוי אש אסרו להשתמש בארונות עץ. פרופ' אילנה לוטן יידעה את פרופ' קרן אברהם על כך.

1. **עבודת יחיד במעבדה:** ד"ר דבי רפפורט שואלת האם מבחינה חוקים מותר ליחיד לעבוד במעבדה.

ד"ר מנחם גנוט אמר כי עפ"י החוק לא ניתן לעבוד במעבדה. צריך להיות מישהו אחד נוסף לפחות.

ד"ר מיקי הרלב אמר שבבית החיות לא עובדים אחרי 19:00 אך עובדים בשישי-שבת וחגים ולפעמים לבד. ההנחיה שלו לעובדים היא לדווח לתורן אב הבית כי הגיע וכאשר יוצא.

עלתה שאלה לגבי הקפצת עובדים בשישי-שבת במקרה חירום לגבי תשלום שעות עבודה.

ד"ר גלעד מס מציין כי במכון ויצמן משתמשים בשעון חכם של APPLE שמאבחן בעיה ומתקשר למספר חירום.

מיכל גלבוע מבקשת מד"ר דבי רפפורט לברר לגבי השעון לשימוש בפקולטה.

בנוסף, תברר עם הממונה על הביטוח ועם משאבי אנוש לגבי ביטוח ותשלום על עבודה בשבת במקרה חירום.

1. **תכנון לשנת 2020:**

* לעשות דילול ומיון חומרים במעבדות.
* ייקבע תאריך הדרכה לגבי שפך ביולוגי.
* ב- 12.12.19 תתקיים הדרכה למפעילי האוטוקלב. דבי תפיץ את ההודעה.
* סיור לחברי ועדת בטיחות לנחל שורק ב- 22.3.

**החלטות:**

1. לשלוח את הפרוטוקול לעופר לוגסי-סמנכ"ל אגף הנדסה ותחזוקה- ולהפנות את תשומת ליבו ולבקש התייחסותו לבעייה שהוצפה בסעיף 1 בקשר ספקים ואנשי מקצוע שמגיעים לחוגים השונים במסגרת עבודות באחריות אגף התחזוקה.
2. מיכל תעדכן את חברי הוועדה לגבי תשובתה של הממונה על הביטוח באוניברסיטה בנושא תאונת הסטודנטית ממכון פלזנשטיין, במעבדה שה- PI אינו חבר סגל.
3. לתאם פגישה לכתיבת נוהל פינוי מעבדה לסגל שפרש לגמלאות.
4. ד"ר מיכל טלר תיצור קשר עם ד"ר מנחם גנוט לגבי פינוי פסולת כימית ממכון פלזנשטיין.
5. לאחר פינוי החומרים במעבדות תתבצע ביקורת מדגמית ע"י נציגי יח' הבטיחות.
6. ד"ר דבי רפפורט תתאם הדרכה על ידה לנאמני הבטיחות בקומות עליהם אחראים.
7. ד"ר דבי רפפורט תברר לגבי שעון APPLE.
8. מיכל גלבוע תברר עם הממונה על הביטוח ועם אגף משאבי אנוש לגבי ביטוח ותשלום על עבודה בשישי-שבת במקרה חירום.